Vikipedijos aptarimas:Enciklopedinis stilius/Werneris Winteris

message: Arba Verneris Vinteris arba Werner Winter, bet ne Werneris Winteris. Kaip ir Vikipedija arba Wikipedia, o ne Wikipedija.
replies: text: Ne, klystat. Čia nėra "arba..., arba...": Verneris Vinteris - adaptuota forna, Werneris Winteris - sugramatinta. Žr. Valstybinės lietuvių kalbos komisijos nutartis Originalių asmenvardžių ir vietovardžių formų gramatinimas. ("Vikipedija" nei asmenvardis, nei vietovardis.) Ir, beje, prašom prie komentaro pasirašyti.--Ed1974LT (aptarimas) 03:43, 10 birželio 2017 (EEST)
Išsidirbinėjimas, o ne gramatinimas tokios VLKK blevyzgos... Hugo.arg (aptarimas) 10:32, 10 birželio 2017 (EEST)

text: Kiek pamenu Vikipedijoje toks variantas kaip Werneris Winteris nebuvo naudojamas, manau tam nėra ir jokios būtinybės. Dėl to pritarčiau - arba Verneris Vinteris, arba Werner Winter.--Dirgela (aptarimas) 19:29, 10 birželio 2017 (EEST)
replies: text: :Cituoju: "Pagal susitarimą Vikipedijoje laikomasi oficialių Valstybinės lietuvių kalbos komisijos nutarimų ir rekomendacijų." (Vikipedija:Enciklopedinis stilius). Todėl, jei net toks variantas naudojamas nebuvo, apie būtinumą tokį variantą naudoti ar ne  sprendžia rašantysis, nes tokia rašyba atitinka oficialiai patvirtintas lietuvių kalbos ir iš to išplaukiančias Vikipedijos taisykles. Niekas neturi teisės pertaisinėti vien dėl to, kad subjektyviai jam arba jai vienos ar kitos oficialiai patvirtintos taisyklės nepatinka.--Ed1974LT (aptarimas) 21:28, 10 birželio 2017 (EEST)
replies: text: ::Tai, kad kažkoks užrašymo variantas tinka VLKK niekaip nereiškia, kad "sprendžia rašantysis". Neimsite teigti, kad rašantysis gali viename sainyje rašyti Vinteris, kitame Winteris, o trečiame Winter?--Dirgela (aptarimas) 08:55, 11 birželio 2017 (EEST)
replies: text: :::O ką tai reiškia? Neimsite teigti, kad apie VLKK nutarimų laikymąsi Vikipedijoje už kitus "sprendžia Dirgėla"? Ši rašyba patvirtinta nutarimu (tai ne "kažkoks užrašymo variantas"). Motyvas, kodėl pasirinkau vieną kartą rašyti "Winteris", yra, bet ne tai jus domina.--Ed1974LT (aptarimas) 14:42, 11 birželio 2017 (EEST)
replies: text: ::::Paprašysiu be asmeniškumų. Vinteris, Winteris ir Winter'is yra galimi variantai. Kuris iš jų naudojamas Vikipedijoje sprendžia bendruomenė. Tai galioja daugybei dalykų, pvz., straipsnių pavadinimai gramatiškai teisingi būtų Vinteris (ekonomistas) ir Ekonomistas Vinteris, tačiau Vikipedijoje rašoma Vinteris (ekonomistas). Prašau gerbti esamą tvarką, jei pageidaujate ją keisti - siūlykite taisyklių keitimus ar naujas taisykles.--Dirgela (aptarimas) 18:15, 11 birželio 2017 (EEST)

text: :::"Nutarimu, bet ne rekomendacija, priimtas terminas naudojamas visuotinai, nepriklausomai nuo balsavimo rezultatų, antraip tai kirstųsi su esamomis taisyklėmis." (Vikipedija:Enciklopedinis stilius, 2.1)

text: Atkreipiu dėmesį į galiojančias taisykles (žr. Vikipedija:Vardinimo taisyklės):

text: „Atskiri žodžiai rašomi tik vienos kalbos rašmenimis (Vikipedija arba Wikipedia, todėl Wikipedija, Vikipedia yra nevartotini variantai).

text: Taip pat reikėtų „elgtis“ ir su kitais terminais: Wolfgang arba Volfgangas, bet ne Wolfgangas arba Volfgang'as, Metawiki arba Metaviki, bet ne Meta-viki ar Metawikis (nes lietuvių kalboje nėra w raidės, taip pat nėra ir apostrofo, brūkšnelio, dedamo viduryje žodžio).“ --Homo ergaster (aptarimas) 15:01, 11 birželio 2017 (EEST)
replies: text: :::VLKK Originalių asmenvardžių ir vietovardžių formų gramatinimas, 2016 m. gegužės 26 d.protokolinis nutarimas  Nr. PN-3, 2016 m. gegužės 26 d. Nr. N-1 (158) nutarimas Nr. N-1  punktai 4.1. a); 4.1 b) patvirtinta Volfgangas, Wolfgang'as, Wolfgangas rašyba. Ar tai reiškia, kad Vikipedijos vardijimo taisyklės prieštarauja VLKK nutarimų Vikipedijoje laikymosi taisyklėms? Jei neprieštarauja, kokiu nutarimu grindžiamasi teigiant, kad "Taip pat reikėtų „elgtis“ ir su kitais terminais: Wolfgang arba Volfgangas, bet ne Wolfgangas arba Volfgang'as, <...>"?--Ed1974LT (aptarimas) 15:29, 11 birželio 2017 (EEST)
replies: text: ::::Visų pirma, VLKK nutarimų laikomasi tik dėl to, kad taip susitarė bendruomenė. Be to, VLKK neteigia, kad galima tik „sugramatinta“ forma. Taigi, vertėtų vadovautis detalesnėmis vardinimo taisyklėmis, paremtomis bendruomenės konsensusu. Tam nereikia remtis jokiais VLKK nutarimais. Čia kaip ir „mūsų eros“ atveju: Vikipedijoje priimta trumpinti pr. m. e. ir t. t., o ne kaip kam labiau patinka. Kaip matote, bendruomenė „sugramatintų“ formų vartojimui nepritaria. --Homo ergaster (aptarimas) 16:23, 11 birželio 2017 (EEST)
replies: text: :::::Vadinasi, galioja ne taisyklės, o "bendruomenės" (šiuo atveju, šioje diskusijoje - 3 žmonių) "pritarimas", ir ši "bendruomenė" selektyviai renkasi, kurių iš savo taisyklių laikytis, o kurių ne? Tai kam dar tokios "taisyklės"?--Ed1974LT (aptarimas) 16:33, 11 birželio 2017 (EEST)
replies: text: ::::::Žiūrėkime plačiau, o ne tik į šią diskusiją. Konsensusas nenaudoti „sugramatintos“ formos jau egzistavo. Beje, patartina pasiskaityti Vikipedija:Saikingas dėmesys taisyklėms. --Homo ergaster (aptarimas) 16:43, 11 birželio 2017 (EEST)
replies: text: :::::::: Dvi taisyklės prieštarauja viena kitai, o viena iš jų (VLKK nutarimai) yra balsavimais nekeičiama nuostata (bent taip rašoma). --Ed1974LT (aptarimas) 16:56, 11 birželio 2017 (EEST)
replies: text: ::::::::Ir vis dėlto, konsensusas, kaip jūs tai vadinate (Vikipedija:Vardinimo taisyklės), buvo dėl straipsnių pavadinimų. Ši diskusija ir VLKK nutarimas yra ne dėl pavadinimų, o dėl gramatinimo  rišliame tekste. --Ed1974LT (aptarimas) 17:20, 11 birželio 2017 (EEST)
replies: text: ::::::::Na, ne. Konsensusas (žr. Vikipedija:Konsensusas) buvo dėl tokių formų apskritai, užtat jos ir nebuvo vartojamos Vikipedijoje. Ar jos pavadinime, ar ne, neturi reikšmės. Beje, norėtųsi priminti, kad balsavimas dėl VLKK nutarimų buvo skirtas, visų pirma, tiems atvejams, kai yra paplitęs VLKK netaisyklingu pripažintas terminas (hostingas) ir VLKK teikiamas taisyklingas terminas (priegloba). Čia situacija kita. Kaip minėjote, „patvirtinta Volfgangas, Wolfgang'as, Wolfgangas rašyba“, tačiau Vikipedijoje pastarieji du netinkami, nors ir taisyklingi. Lygiai taip pat Vikipedijoje nerašome pr. Kr. --Homo ergaster (aptarimas) 18:00, 11 birželio 2017 (EEST)
replies: text: :::::::::"Nustatyta, kad Kalbos komisijos nutarimai bei rekomendacijos privalomi visoms Lietuvos Respublikos ministerijoms ir žinyboms, įstaigoms, įmonėms ir organizacijoms, leidykloms ir redakcijoms." bei "Įstatyme nurodyta, kad komisijos nutarimai kalbos klausimais privalomi visoms įmonėms, įstaigoms ir organizacijoms, žiniasklaidos priemonėms."  Vikipedija, kaip viešas skaitmeninis leidinys (juk ne privatūs komentarai, pvz., feisbuke), atitinka leidyklos, redakcijos, organizacijos ar žiniasklaidos priemonės statusą. Todėl jūsų nuomonė, kad "VLKK nutarimų laikomasi tik dėl to, kad taip susitarė bendruomenė" neatitinka realybės – Lietuvos Respublikoje galiojančios teisinės bazės, kur Vikipedija nėra išimtis: VLKK nutarimai yra privalomi.--Ed1974LT (aptarimas) 18:19, 11 birželio 2017 (EEST)
replies: text: ::::::::::Vikipedija patalpinta JAV ir Nyderlanduose esančiuose serveriuose, tad jai Lietuvos teisės aktai negalioja. --Homo ergaster (aptarimas) 18:28, 11 birželio 2017 (EEST)
replies: text: :::::::::::Kol ši Vikipedija rašoma lietuvių kalba, tol jai galioja ne JAV ar Nyderlandų kalbų komisijų nutarimai. Įstatymas  ne apie serverius. Naujesnioji įstatymo redakcija ("Įstatyme nurodyta, kad komisijos nutarimai kalbos klausimais privalomi visoms įmonėms, įstaigoms ir organizacijoms, žiniasklaidos priemonėms.") taikoma būtent kalbai, o ne teritorijai.--Ed1974LT (aptarimas) 18:39, 11 birželio 2017 (EEST)
replies: text: ::::::::::::Vikipedija nėra nė vienas iš minėtų subjektų. --Homo ergaster (aptarimas) 18:42, 11 birželio 2017 (EEST)
replies: text: :::::::::::::Jūs teigiate, kad savanoriškai pildoma laisvoji enciklopedija viešai neinformuoja visuomenės (tokį statusą turi terminas "žiniasklaida", į kurį įeina skaitmeniniai ir kitokie straipsniai bei leidiniai)? VLKK nutarimai privalomi visoms viešai vartojamoms lietuvių kalbos sritims.--Ed1974LT (aptarimas) 18:57, 11 birželio 2017 (EEST)
Apie tai jau nesyk ginčytasi - Vikipedija niekaip nėra pavaldi VLKK nutarimams ir jai, nesančiai jokiu Lietuvos Respublikos juridiniu asmeniu, negalioja anėjokios prievolė. Beje, ir lietuvių kalba nėra VLKK nuosavybė. Hugo.arg (aptarimas) 19:04, 11 birželio 2017 (EEST)
Būtent. Vikipediją kuria anonimai, gyvenantys įvairiose pasaulio vietose, nėra jokio juridinio asmens. Ką turėtų bausti Valstybinė kalbos inspekcija? O gal pasiūlytų užblokuoti interneto prieigą (kaip Erdogano Turkijoje)? --Homo ergaster (aptarimas) 19:06, 11 birželio 2017 (EEST)
--Ed1974LT (aptarimas) 19:14, 11 birželio 2017 (EEST)

text: ::Kalbama ne apie lietuvių kalbos savininkus, anonimus-neanonimus, ne apie juridinius asmenis ir ne apie blokavimus. Įstatymas, pasikartosiu, privalomas vykdyti visoms viešosioms lietuvių kalbos vartojimo sritims, o ši Vikipedija tokia ir yra: rašoma lietuvių kalba ir vieša. Jeigu jūsų principas "jei nenubaus, tai rašysiu kaip šaus į  galvą arba kaip man (mums) patinka", tai tik rodo jūsų bandymus išsisukinėti.--Ed1974LT (aptarimas) 19:14, 11 birželio 2017 (EEST)
Vikipedija ne 15min. Vikipedijos srautai tikrai nenukentės dėl kelių minučių įprasto sulietuvinimo reikalaujančių pastangų. „Nuolat didėjant informacijos srautams ir jos perteikimo tempui, laikytis tokių reikalavimų darėsi sunkoka...“ VLKK--C.C. v C.C. (aptarimas) 19:16, 11 birželio 2017 (EEST)
replies: text: :::Visiškai sutinku: man asmeniškai nekainuoja jokių pastangų pavardes adaptuoti, o ne gramatinti. Tik negaliu pakęsti šios demagogijos, kad kaip "noriu, taip rašau" arba, dar geriau, "priversiu tave rašyti taip, kaip patinka vienam, antram ar trečiam", o "VLKK nutarimų laikomasi tik dėl to, kad taip susitarė bendruomenė". "Bendruomenės" sumąstymai yra aukščiau už įstatymais įteisintus Valstybinės lietuvių kalbos komisijos nutarimus,už  autoritetingiausią lietuvių kalbos arbitrą?.. (nepriklausomai nuo teritorijos ir statuso) --Ed1974LT (aptarimas) 19:27, 11 birželio 2017 (EEST)
replies: text: ::::Maža ko tamsta negali pakęsti, bet yra lygiai taip. Vikipedijai VLKK nutarimai nėra įdomūs savaime, tačiau daugeliu atvejų jais naudotis patogu, be to jie retai prieštarauja kietiems pagrindiniams Vikipedijos principams. O Jūsų pasvarstymai apie kažkokius globalius Lietuvos teisės aktų galiojimus yra tiesiog juokingi.--Dirgela (aptarimas) 21:00, 11 birželio 2017 (EEST)

text: Prašom pakomentuoti plačiau: kodėl mano "pasvarstymai apie kažkokius globalius Lietuvos teisės aktų galiojimus yra tiesiog juokingi", kai kalbama ne apie kažkokius, o apie lietuvių kalbos taisykles reguliuojančius nutarimus. VLKK nutarimai priimami ne dėl Vikipedijos ar kažkieno "įdomumo" ar "patogumo".--Ed1974LT (aptarimas) 21:16, 11 birželio 2017 (EEST)
replies: text: ::::Kaip suprantu, Vikipedija rašoma naudojantis šaltiniais, todėl normalu, kad VLKK naujadarai joje nepaplitę. Pavyzdžiui, iš nuorodos matyti, kad VLKK reikalauja, kad vardas Francis būtų lietuvinimas į Frensisas, bet abejoju, ar jūs kur nors rasite literatūroje vardą Frensisas Dreikas. Kita vertus, jei tokia adaptacija labai paplis ir visi vadovėliai, enciklopedijos bus leidžiami su tokia pavarde - tai ir Vikipedija pasikeis. Pavyzdžiui, anksčiau buvo rašoma Uoltas Vitmenas. Beje, o kodėl jūs nenorite naudoti Werner Winter - taip patogiau, nereikalingos lietuviškos galūnės linksniuojant? --SubRE (aptarimas) 19:36, 11 birželio 2017 (EEST)
replies: text: :::::Rašyti "Frensisas" VLKK nereikalauja, tai tik viena iš keleto galimybių. Rašymas Werneris Winteris rišliame tekste (ne pavadinime, antraštėje) būtent tuo ir motyvuotas, kad 1) išlaikomas tikslumas (originali rašyba) ir 2) yra su galūne, nes lietuvių kalboje vardažodžius, išskyrus kai kuriuos numatytus atvejus, yra būtina linksniuoti.--Ed1974LT (aptarimas) 19:42, 11 birželio 2017 (EEST)
replies: text: ::::::Jūsų pasakymas, kad Frensisas yra tik viena iš keleto galimybių yra nekorektiškas, nes kitos galimybės  Francis'as ir Francisas - ne ką labiau literatūroje matytos formos. Bet čia yra kitas klausimas. Dėl vardų rašymo siūlau taip nesijaudinti, o gal pakelti klausimą Viki bendruomenės puslapiuose, o ne atskiro straipsnio aptarime.--SubRE (aptarimas) 19:56, 11 birželio 2017 (EEST)
replies: text: :::::P.S. Tokia rašyba nėra naujadaras: "Negalima šio veiksmažodžio priskirti, kaip tai daro Winteris, prie lie. vedù." (pavyzdys iš Lietuvių kalbos etimologinio žodyno duomenų bazės - mokslinio leidinio).--Ed1974LT (aptarimas) 19:47, 11 birželio 2017 (EEST)

text: ::Na, tas mano pasakymas nėra nekorektiškas, nes šio nutarimo 5. punkto b) variante numatyta Alexis – Alexis, Alexio, Alexiui... (Frensis yra analogiškas atvejis). Ačiū už geranorišką patarimą.--Ed1974LT (aptarimas) 20:07, 11 birželio 2017 (EEST)
replies: text: :::VLKK tai taiko latviškiems ir graikiškimes vardams, Francis − angliškas.--SubRE (aptarimas) 20:26, 11 birželio 2017 (EEST)

text: "7. Vyrų vardai, kurių baigmenys sutampa su lietuviškomis galūnėmis -as, -is, -(i)us, ypač tie vardai, kurie turi atitikmenų lietuvių kalbos vardyne, gali būti kaitomi kaip lietuviški asmenvardžiai (keičiant baigmenį), pvz.: Lucas (plg. liet. Lukas) – Lucas, Luco, Lucui..., Thomas (plg. liet. Tomas) – Thomas, Thomo, Thomui..., Marcus (plg. liet. Morkus) – Marcus, Marcaus, Marcui...; Francis (plg. liet. Frensis) – Francis, Francio, Franciui... Taip pat gali būti kaitomos vyrų pavardės, kurių baigmenys gali būti atpažįstami kaip lietuviški, pvz.: Maciunas (plg. liet. Maciūnas, Mačiūnas) – Maciuno, Maciunui...; Kiedis (plg. liet. Kedys, Kėdys) – Kiedžio, Kiedžiui...; Hazanavicius (plg. liet. Chazanavičius) – Hazanaviciaus, Hazanavicių... Dar žr. 4.1 p."--Ed1974LT (aptarimas) 20:34, 11 birželio 2017 (EEST)
replies: text: : Kaip sakiau − tai kitas klausimas, nes jūs aptariate vardo Francis sugramatinimą, kai aš kalbu apie šio vardo adaptaciją (pagal VLKK: "pavyzdžiuose adaptuotos formos su lietuviškomis galūnėmis teikiamos skliaustuose"). Jūsų pavyzdžiu turėtų būti rašoma sugramatinta forma Francis Drake'as ar Francis Drakeas (Franciui Drake'ui, Francio Drake'o...), dėl ko aš klausimo ir nekeliu. Aš pakėliau klausimą dėl VLKK pavyzdžiu pateiktos Francis vardo adaptacijos Frensisas, kuri literatūroje įprastai nėra sutinkama: Frensis Dreikas čia žinomiausias pavyzdys (iš VLKK pavyzdžio seka, kad taisytinas į Frensisas Dreikas).--SubRE (aptarimas) 08:57, 12 birželio 2017 (EEST)
Diskusija visai nesusijusi su straipsniu, iškeliu į Vikipedijos_aptarimas:Enciklopedinis_stilius.--Dirgela (aptarimas) 21:00, 11 birželio 2017 (EEST)

text: Kai yra išankstinė nuostata, selektyviai atsirenkama, kokiais VLKK nutarimais vadovautis, kokiais - ne, kai nesilaikoma net savo pačių priimtų taisyklių (dėl kurių ir balsavimas negalioja), kai toleruojamas keleto narių diktatas kalbėti visų Vikipedijos narių vardu ("Vikipedijai VLKK nutarimai nėra įdomūs savaime,<...>" - Dirgela) — ši diskusija absoliučiai beprasmė.

text: Prašau administratorių panaikinti mano paskyrą.--Ed1974LT (aptarimas) 21:28, 11 birželio 2017 (EEST)
replies: text: : Aš siūlau dėl to įpatingai nesukti galvos - galų gale didžiulė dalis egzistuojančios literatūros yra neparašyta pagal 2016 m. VLKK nutarimą. Praeis 20 metų - jei VLKK dar ko nors neišsigalvos - jų formos bus priimtos ir Vikipedijoje. Laikytis dabartinio VLKK nutarimo - tai reikštų bemaž visos Viki medžiagos peržiūrėjimą ir užsienietiškų vyriškų vardų/pavardžių ne vardininko linksnyje sugramatinimą - ir to negalės padaryti bot'as, nes jis turėtų nustatyti, kokiam linksniui žodis priklauso, o turint omeny lietuvių kalbos sakinio dalių kaitą -  beviltiškas reikalas.

text: Aš pritariu tokiems vartojimams kaip Werneris Winteris - tai VLKK aprobuotas naudojimas, bemaž visa lietuviška žiniasklaida naudoja tokias užsienietiškas formas (Michaelas Jacksonas, Michael'as Jackson'as) ir visiškai aišku, kad toks vartojimas bus perkeltas į mokslinę/enciklopedinę/techninę literatūrą, todėl ir Viki neturėtų jos baidytis.--SubRE (aptarimas) 09:17, 12 birželio 2017 (EEST)

text: Visos Vikipedijos pertaisinėti nebūtina, nes bent jau populiariojoje literatūroje tokios formos kaip "Vinteris" galimos.

text: Tačiau:

text: 1. Vikipedijoje  2.1 Valstybinės lietuvių kalbos komisijos statusas (Vikipedija:Enciklopedinis stilius) priimta taisyklė, kad "Nutarimu, bet ne rekomendacija, priimtas terminas naudojamas visuotinai, nepriklausomai nuo balsavimo rezultatų, antraip tai kirstųsi su esamomis taisyklėmis.

text: 2. Vikipedija save tituluoja "Enciklopedija" ir yra priėmusi aukščiau nurodytą taisyklę. Jei stilius - enciklopedinis, jis automatiškai  yra mokslinis. Apie tai VLKK dar 1997 m. priimtas toks nutarimas (ne rekomendacija):
replies: text: ::5. Dėl kitų kalbų asmenvardžių ir vietovardžių vartosenos lietuvių kalboje
replies: text: ::5.1. Lotyniško pagrindo alfabetus vartojančių kalbų asmenvardžiai bei vietovardžiai grožiniuose kūriniuose, populiariuose ir vaikams bei jaunimui skirtuose leidiniuose atsižvelgiant į skaitytojų amžių ir išsilavinimą adaptuojami, t. y. pateikiami pagal tarimą.

text: ::5.2. Mokslinėje literatūroje, reklaminiuose, informaciniuose leidiniuose bei specialiuose tekstuose kitų kalbų asmenvardžių pateikiamos autentiškos formos, o labiau paplitę vietovardžiai dažniausiai adaptuojami. Adaptuotos ir originalios asmenvardžių formos gali būti pateikiamos pagrečiui (viena iš jų skliausteliuose). (žr.  VALSTYBINĖ LIETUVIŲ KALBOS KOMISIJA PRIE LIETUVOS RESPUBLIKOS SEIMO. N U T A R I M A S DĖL LIETUVIŲ KALBOS RAŠYBOS IR SKYRYBOS)

text: 3. Šį nutarimą detaliau reglamentuoja toliau nurodytas nutarimas dėl asmenvardžių rašymo rišliame tekste:
replies: text: ::"1. Autentiški asmenvardžiai, išskyrus tam tikrus jų tipus, rišliame rašytiniame tekste ar žodžių junginyje yra gramatinami – jiems pridedamos lietuviškos reikiamo linksnio galūnės." (žr  Originalių asmenvardžių ir vietovardžių formų gramatinimas (rišliame tekste) )

text: 4. Grįžtant prie šių nutarimų laikymosi, primenu, kad nutarimu priimtas terminas pagal Vikipedijos taisykles "<...>naudojamas visuotinai, nepriklausomai nuo balsavimo rezultatų, antraip tai kirstųsi su esamomis taisyklėmis."

text: Iš konsensuso, kurį minėjo Homo ergaster apie Vikipedija:Vardinimo taisyklės, neseka Homo ergaster teiginys, kad jis "buvo dėl tokių formų apskritai, užtat jos ir nebuvo vartojamos Vikipedijoje."

text: Tačiau jeigu toks konsensusas prieštarauja aukščiau minėtai taisyklei, kurios laikomasi nepriklausomai nuo balsavimo rezultatų, jis negali būti priimtas.

text: 5. Kaip rašė Homo ergaster, "Beje, patartina pasiskaityti Vikipedija:Saikingas dėmesys taisyklėms." Pasiskaičiau. Ten kalbama apie išimtis, ir, kaip rašoma, "Tad kai kuriais ypatingais atvejais (turint pakankamai rimtą priežastį) galima taisykles ignoruoti. Kita vertus, tai neatleidžia nuo pareigos išmintingai apsvarstyti tokį sprendimą, o prireikus – jį paaiškinti ir pagrįsti." Būtų sunkiai suvokiama išvada, kad egzistuotų tokia pakankamai pagrįsta išimtis, kuria vadovaujantis gali būti kliudoma laikytis taisyklių arba verčiama jas ignoruoti.

text: 6. Ir pagaliau Vikipedija:Konsensusas sakoma, kad "nustatant, ar pasiektas sutarimas, reikia atsižvelgti ir į pateiktus argumentus."

text: Tad kuris iš šių argumentų Vikipedijoje jau nebegalioja:
#minima taisyklė atšaukta,
#Vikipedijos stilius jau nebėra mokslinis,
# žr. 1.,
# nesuformuluota prielaida apie vartoseną yra aukščiau už Vikipedijoje įformintas ir VLKK, kurios nutarimus Vikipedija įteisino kaip privalomus, taisykles,
#, 6. yra priimta kažkokia slapta "taisyklė", kuri automatiškai  nubraukia visus šiuos punktus, taip pat ir balsavimu čia priimtą nutarimą dėl VLKK statuso Vikipedijoje?..

text: Jeigu taip, tai galioja ne taisyklės ar nutarimai, o chaosas ir savivalė.--Ed1974LT (aptarimas) 15:49, 12 birželio 2017 (EEST)
replies: text: : Manau, kad jūs darote savarankišką prielaidą, kad 3.5 punktas "detaliau reglamentuoja" 3.2 punktą. Pagal numeraciją aiškiai matyti, kad tai lygiagrečios vertės punktai ir man tikrai neseka, kad 3.5 yra 3.2 išplėtimas.  Pats dokumento turinys principai nubrėžia iš anksto suponuotą neaiškumą - kada ir kaip šiuos principus taikyti, kada vienam atiduoti pirmenybę prieš kitą ir pan. Paprastai po „principų“, „nuostatų“ seka „taisyklės“ ir „tvarkos“, iš kurių aišku, kaip ir kas įgyvendinama. Kiek paieškojau, nepanašu, kad VLKK per savo egzistavimo istoriją būtų ką nors tokio parengusi. Aišku, daugumai Vikipedijos dalyvių tikriausiai būtų geriau naudoti autentišką vardo formą - dėl greičio, nes ji nereikalauja linksniavimo. Aš siūlau užduoti klausimą tuomet VLKK, ar mokslinėje literatūroje rišliame tekste naudojama autentiška (negramatinta) vardo forma neprieštarauja 3.5 punkto nustatymams ir būtina naudoti sugramatintą? Ir atvirkščiai. Nes aš suprantu, kad 3.5 punkto principai taikomi ne mokslinei literatūrai - tai būtų populiarioji spauda, internetinė pupuliarioji žiniasklaida ir pan.--SubRE (aptarimas) 17:57, 12 birželio 2017 (EEST)

text: Jei yra apibrėžta, kas vartojama mokslinėje literatūroje, o Vikipedijos stilius yra mokslinis, tuomet aišku, kad vartotina autentiška forma, bet rišliame tekste pagal nurodytas taisykles gramatinama. Nebent aš blogai supratau jūsų klausimą (3.5. punkto nutarimuose nėra). Ar galima teigti, kad nėra nutarimo moksliniame tekste naudoti autentiškas formas ir nėra nutarimo autentiškas formas rišliame tekste gramatinti? Aš juos abu matau. Prašom patikslinti, būtų gerai su konkrečiais pavyzdžiais--Ed1974LT (aptarimas) 18:03, 12 birželio 2017 (EEST)
P.S. Rišliame tekste dėl greičio autentiška forma negali būti nelinksniuojama - ji gramatinama, pridedamos galūnės (žr. 2016 m. nutarimus).--Ed1974LT (aptarimas) 18:31, 12 birželio 2017 (EEST)

text: Labai nemėgstu polemikos, bet prisidėsiu prie diskusijos.
*Ed1974LT, kaip suprast jūsų šį sakinį: Niekas neturi teisės pertaisinėti vien dėl to, kad subjektyviai jam arba jai vienos ar kitos oficialiai patvirtintos taisyklės nepatinka. (Išvada neliesk MANO teksto?)
* Lietuvių kalba VLKK nepriklauso. Jei bendruomenė (šiuo atvejų Vikipedija) nusprendė, kad bus Vikipedija, o ne Wikipedija, tai taip ir bus.
* Jūsų „paklodės“ - švaistymo laikas, geriau prisidėtumėte prie konstruktyvaus darbo. Daug tokių nuskriaustų čia buvo, daug tokių kaip tamsta labai užsigavo, kad jo ar jos tekstą sutvarkė pagal Vikipedijos taisykles.
P.S. Anonimo nepatikusi kritika buvo mano. Felicilijonas (aptarimas) 20:44, 12 birželio 2017 (EEST)
*Cituojate mano tekstą. Ką jis reiškia? Jis reiškia būtent tai, ką ir pasakiau: pačioje Vikipedijoje priimtos taisyklės, kurių nesilaikoma, o konkrečiai - laikytis VLKK nutarimų.
*"Lietuvių kalba VLKK nepriklauso". Pakartosiu: kalbama ne apie lietuvių kalbos savininkus, priklausymą, o apie taisykles. Beje, "Vikipedija" - ne asmenvardis.
*Prašom apsieiti be įžeidinėjimų ("jūsų "paklodės""). Bet gal čia visi lygūs, bet kai kurie (pvz., jūs) lygesni? O jei daug "tokių nuskriaustų čia buvo, daug tokių kaip tamsta labai užsigavo", tai gal metas daryt išvadas, kad tokių vis dėlto nebūtų daug? Jei teigiat, kad visa tai dėl "sutvarkyto teksto", tai rašot išvis ne į tą temą. Jūsų neįkainojamojo laiko mažai? Tai jo ir nešvaistykit.--Ed1974LT (aptarimas) 21:07, 12 birželio 2017 (EEST)
„Cituojate mano tekstą. Ką jis reiškia? Jis reiškia būtent tai, ką ir pasakiau“ – ir vėl tamsta klystate. Galiu net ir jūsų naudotojo puslapį redaguot, nes net ir anas jums nepriklauso. „Niekas neturi teisės pertaisinėti vien dėl to, kad subjektyviai jam arba jai vienos ar kitos oficialiai patvirtintos taisyklės nepatinka“ - taisyklių (bendruomenės) tamsta pats nesilaikote. O teisintis neprivalau. Lygus ir lygesnius tamsta savotiškai suprantate, gal čia iš senų laikų „dedovščina“ prisiminėte, bet tai paliksiu jums. Lygių ir lygesnių šioje bendruomenėje nėra. Užgauti, užsigavę ir jausmų apimti čia 'egzistuota'. --Felicilijonas (aptarimas) 22:04, 12 birželio 2017 (EEST)

text: Ar jūs sugebate sujungti vieną sakinio dalį su kita, kad diskutuotumėte į temą?.. Diskusija yra apie tai, kad yra ši taisyklė:
* Nutarimu, bet ne rekomendacija, priimtas terminas naudojamas visuotinai, nepriklausomai nuo balsavimo rezultatų, antraip tai kirstųsi su esamomis taisyklėmis.

text: Bet jei nesugebat sujungt dviejų sakinio minčių į vieną, tai dėl Dievo, viską, ką esu parašęs, tik taisykit, taisykit ir taisykit iki visiško užsitaisymo, jei tik toks nenumaldomas noras yra - maloniai prašom. Tokių čia 'egzistuota' :)--Ed1974LT (aptarimas) 22:18, 12 birželio 2017 (EEST)
Tikrai labai norėčiau, kad tokių atsirastų, kurie taisytų, taisytų ir taisytų iki visiško užsitaisymo. Vikipedijoje neliktų: Nebaigti (94) · Netvarkingi (952) · Su gramatinėmis klaidomis (146) · Netinkamas stilius (107) · Reikalingas dėmesys (37) · Abejotini faktai (55) · Diskutuotinas neutralumas (76) · Galimi autorinių teisių pažeidimai (9) ·  Trintini (7) · Skubiai trintini (12) · Pervadinami (31) · Jungiami (95) · Skaidomi (10) · Beviltiški (35) · Atnaujintini (129) · Tušti (113) · Abejotinas reikšmingumas (243) · Prašymai atblokuoti (1) sąrašo. Felicilijonas (aptarimas) 22:38, 12 birželio 2017 (EEST)

text: Tai pirmyn - kas gi jums neleidžia?.. Tačiau ši diskusija ne apie tai. Bent pasiskaitytumėt, apie ką čia šnekėta. Jei jums per sunku šios diskusijos puslapy rašyti į temą, nematau prasmės jums toliau atsakinėti.--Ed1974LT (aptarimas) 22:45, 12 birželio 2017 (EEST)
Džiugu, kad dingo noras beprasmiškai diskutuot. Tamsta irgi tarp eilučių skaitote. Daug nesąmonių taip pat parašėte. Sekmės. Felicilijonas (aptarimas) 22:59, 12 birželio 2017 (EEST)
replies: text: :Tik su jumis, nes rašot ne į temą. "Eilučių tarpus" palieku jums  :)--Ed1974LT (aptarimas) 23:02, 12 birželio 2017 (EEST)
===Kokios asmenvardžių formos naudojamos mokslinėje literatūroje===
Laba diena.
2017-06-12 06:48:51 svetainėje http://www.vlkk.lt pateikėte klausimą:
Sveiki. Kokia asmenvardžio forma vartotina būtent moksliniame tekste - sugramatinta (Winteris, Winter'is) ar adaptuota (Vinteris)?
Mokslinėje literatūroje kitų kalbų asmenvardžių pateikiamos originalios sugramatintos formos (žr. 1997 m. birželio 19 d.nutarimo Nr.  60 „Dėl lietuvių kalbos rašybos ir skyrybos“ suvestinės redakcijos 3.2 punktą).
Žr. konsultaciją:
Ar reikia kitų kalbų asmenvardžius lietuviškame tekste linksniuoti?
Su pagarba
Kalbos konsultantai
El. konsultacijos, žr. http://www.vlkk.lt/konsultacijos
Konsultacijos telefonu (8 5) 272 4520 (8.30–12.30 val.)
Valstybinė lietuvių kalbos komisija
Gedimino pr. 60, LT-01110 Vilnius
Tai VLKK nutarimas, šis VLKK atsakymas dviprasmybių nepalieka. O pagal Vikipedijos taisykles VLKK nutarimai yra privalomi be išlygų: Nutarimu, bet ne rekomendacija, priimtas terminas naudojamas visuotinai, nepriklausomai nuo balsavimo rezultatų, antraip tai kirstųsi su esamomis taisyklėmis. Arba šią taisyklę paskelbkite negaliojančia, Vikipedijos stilių nebemoksliniu (neenciklopediniu), kuris lygiuojasi į vaikų, jaunimo ir populiarios literatūros stilių.--Ed1974LT (aptarimas) 17:41, 13 birželio 2017 (EEST)

text: Pats straipsnis nėra sukurtas. Jei kas užsimanys tą padaryt, straipsnį pavadins Werner Winter (originalia nesugramatinta forma, kaip pvz. Michael Jordan, o ne adaptuota Maiklas Džefris Džordanas arba sugramatinta Michael'as Jordan'as). Jei aš klystu, tada reik kiekvieną straipsnį pervadinti pagal šį VLKK sprendimą. O to padaryt matyt niekas neužsiims. Tad ir toliau rašysime vaikų, jaunimo ir populiarios literatūros stiliumi. --Felicilijonas (aptarimas) 02:57, 15 birželio 2017 (EEST)
thread_title:  Werneris Winteris 

message: Laba diena.
2017-06-12 06:48:51 svetainėje http://www.vlkk.lt pateikėte klausimą:
Sveiki. Kokia asmenvardžio forma vartotina būtent moksliniame tekste - sugramatinta (Winteris, Winter'is) ar adaptuota (Vinteris)?
Mokslinėje literatūroje kitų kalbų asmenvardžių pateikiamos originalios sugramatintos formos (žr. 1997 m. birželio 19 d.nutarimo Nr.  60 „Dėl lietuvių kalbos rašybos ir skyrybos“ suvestinės redakcijos 3.2 punktą).
Žr. konsultaciją:
Ar reikia kitų kalbų asmenvardžius lietuviškame tekste linksniuoti?
Su pagarba
Kalbos konsultantai
El. konsultacijos, žr. http://www.vlkk.lt/konsultacijos
Konsultacijos telefonu (8 5) 272 4520 (8.30–12.30 val.)
Valstybinė lietuvių kalbos komisija
Gedimino pr. 60, LT-01110 Vilnius
Tai VLKK nutarimas, šis VLKK atsakymas dviprasmybių nepalieka. O pagal Vikipedijos taisykles VLKK nutarimai yra privalomi be išlygų: Nutarimu, bet ne rekomendacija, priimtas terminas naudojamas visuotinai, nepriklausomai nuo balsavimo rezultatų, antraip tai kirstųsi su esamomis taisyklėmis. Arba šią taisyklę paskelbkite negaliojančia, Vikipedijos stilių nebemoksliniu (neenciklopediniu), kuris lygiuojasi į vaikų, jaunimo ir populiarios literatūros stilių.--Ed1974LT (aptarimas) 17:41, 13 birželio 2017 (EEST)
replies: text: Pats straipsnis nėra sukurtas. Jei kas užsimanys tą padaryt, straipsnį pavadins Werner Winter (originalia nesugramatinta forma, kaip pvz. Michael Jordan, o ne adaptuota Maiklas Džefris Džordanas arba sugramatinta Michael'as Jordan'as). Jei aš klystu, tada reik kiekvieną straipsnį pervadinti pagal šį VLKK sprendimą. O to padaryt matyt niekas neužsiims. Tad ir toliau rašysime vaikų, jaunimo ir populiarios literatūros stiliumi. --Felicilijonas (aptarimas) 02:57, 15 birželio 2017 (EEST)
thread_title: Kokios asmenvardžių formos naudojamos mokslinėje literatūroje